Bajram Thermia

Bajram Thërmija(1929-2012) kryetar i Bashkisë së Durrësit nga 1962-1971.

Bajram Thërmija lindi në Durrës më 3 mars 1929, nga një familje qytetare e nderuar, arsimdashëse dhe e njohur për qëndrimin e saj atdhetar. Në fëmijërinë e tij, ai spikat ndër shokë për të mësuar gjithcka, implusiv dhe kërkues. Shkollën e mesme e mbaroi në Durrës. Në dëftesën e pjekurisë mbizotëron shprehja: Nxënës i shkëlqyer. Më pas e dërgojnë në Poloni, ku kreu studimet e larta. Kthehet tashmë i përgatitur si kuadër drejtues dhe vendoset për 9 vjet rresht Kryetar i Bashkisë së Durrësit. Nën drejtimin e tij, Durrësi filloi të gjallërohej. Qytetaria durrsake do ta quante këtë drejtues në këtë instituciom: Djali i tyre. Më pas do ta shohim për mëse një dekadë si Drejtor i Portit Detar Durrës. Vitet e ardhshme, Bajramin do ta shohim si Drejtor i Flotës Detare. Ai kudo që shkoi e punoi, la mbresa të pashlyera. S'e njihte luftën e klasave. Në botën e tij shpirtërore mbizotëronte bamirësia. Bajrami zoteronte gjuhen italisht dhe polonisht dhe ishte një njeri me ndjenja pro perëndimore. Ai qe baba i katër fëmijëve dhe nje bashkëshort ideal. Bajrami ishte i rrethuar nga shokë që e njihnin dhe respektonin për karakterin e tij burrëror si: Naim Hasnedari, Qemal Kërtusha, Halit Nova, Feruz Mataj, Iljaz Reka etj.

Kategoria:Biografi shqiptare
Kategoria:Kryetarë të Bashkisë së Durrësit